钦定古今图书集成/明伦汇编/氏族典/第292卷 > 《廖用贤尚友录》 > 汤思退
## 钦定古今图书集成/明伦汇编/氏族典/第292卷 > 《廖用贤尚友录》 > 汤思退

按《宋史汤思退传》：“思退，字进之，处州人。绍兴十五年，
以右从政郎授建州政和县令，试博学宏词科，除秘
书省正字。自是登郎曹，贰中秘，秉史笔。二十五年，繇
礼部侍郎除端明殿学士，佥书枢密院事。未几，参大
政。二十六年，除知枢密院事。明年，拜尚书右仆射。又
二年进左仆射。明年，侍御史陈俊卿论其挟巧诈之
心，济倾邪之术，观其所为，多效秦桧，盖思退致身，皆
桧父子恩也。”遂罢，以观文殿大学士奉祠。隆兴元年，
符离师溃，召思退复相。金帅纥石烈志宁遗书三省、
枢密院，索海、泗、唐、邓四郡。思退欲与和，遣淮西安抚
司干办公事卢仲贤持报书以往。仆散忠义惧之以
威，仲贤皇恐，言归当禀命，遂以忠义为三省、枢密院
书来。上犹欲止割海、泗，思退遽奏以吏部侍郎王之
望为通问使，知阁门事龙大渊副之。十二月，拜思退
左仆射。二年，上命思退作书，许金四郡。既而金专事
杀戮，思退复密令孙造谕敌，以重兵胁和。上闻有敌
兵，命建康都统王彦等御之，仍命思退督江、淮军，辞
不行。仆散忠义自清河口渡淮，言者极论思退急和

思退忧悸死。